pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-สธ. จับมือ 8 พันธมิตร เปิดตลาดสมุนไพรครบวงจร กระตุ้นเศรษฐกิจ สร้างรายได้
วันศุกร์ที่ 15 ธันวาคม 2560
สธ. จับมือ 8 พันธมิตร เปิดตลาดสมุนไพรครบวงจร กระตุ้นเศรษฐกิจ สร้างรายได้
กระทรวงสาธารณสุขร่วมกับ 8 พันธมิตร เปิดตลาดธุรกิจจําหน่ายสมุนไพรครบวงจร ให้เป็นแหล่งซื้อขาย ระหว่างผู้ประกอบการและผู้บริโภค สร้างรายได้กระตุ้นเศรษฐกิจ ส่งเสริมภูมิปัญญาท้องถิ่น
กระทรวงสาธารณสุขร่วมกับ 8 พันธมิตร เปิดตลาดธุรกิจจําหน่ายสมุนไพรครบวงจร ให้เป็นแหล่งซื้อขาย ระหว่างผู้ประกอบการและผู้บริโภค สร้างรายได้กระตุ้นเศรษฐกิจ ส่งเสริมภูมิปัญญาท้องถิ่น
วันนี้ (15 ธันวาคม 2560) ที่ศูนย์การค้าเซียร์รังสิต จ.ปทุมธานี ศ.คลินิก เกียรติคุณ นพ.ปิยะสกล สกลสัตยาทร รัฐมนตรีว่าการกระทรวงสาธารณสุข พร้อมด้วยผู้บริหารกระทรวงสาธารณสุข ให้สัมภาษณ์ภายหลังเปิดงาน“มหานครสมุนไพร” (Herbal Biz Trade Fair)ว่ารัฐบาลให้ความสําคัญในการพัฒนาพืชสมุนไพรเพื่อให้เป็นพืชเศรษฐกิจ โดยความร่วมมือของ 9 หน่วยงานในกระบวนการปลูก ผลิต จําหน่ายที่ครอบคลุม ตั้งแต่ต้นทางจนถึงปลายทาง รวมทั้งแปรรูปเป็นผลิตภัณฑ์ต่างๆ อาทิ ยารักษาโรค เวชสําอาง อาหารเสริม เครื่องดื่ม เป็นต้น สิ่งที่ต้องดําเนินการต่อเพื่อให้เกิดความยั่งยืน คือการเปิดตลาดเชิงธุรกิจระหว่างผู้ซื้อและผู้ประกอบการที่มีความสนใจ มุ่งหวังให้เป็นแหล่งซื้อขายสมุนไพรครบวงจร ตั้งแต่วัตถุดิบสมุนไพรที่มีคุณภาพ กลุ่มผลิตภัณฑ์จากสมุนไพร และเป็นต้นแบบโมเดลศูนย์กลางจัดจําหน่ายครบวงจรอย่างถาวร
“สิ่งที่สําคัญที่สุด คือ การตลาด การจําหน่ายในเชิงพาณิชย์และการดําเนินงานแบบครบวงจร ทั้งการผลิตการแปรรูป การนําไปใช้ ถ้าทําได้แบบนี้ตลาดสมุนไพรของไทย จะเป็นสมุนไพร 4.0 อย่างแน่นอน โดยการสนับสนุนของภาครัฐและภาคเอกชน” ศ.คลินิก เกียรติคุณ นพ.ปิยะสกล กล่าว
ด้านนายแพทย์เกียรติภูมิ วงศ์รจิต อธิบดีกรมการแพทย์แผนไทยและการแพทย์ทางเลือก กล่าวว่า การจัดงานครั้งนี้มีผู้ประกอบการมาร่วมจําหน่ายสินค้ามากถึง 200 ราย โดยแบ่งเป็น 6 โซน ได้แก่ 1.โซนเฮลท์แอนด์เวลลเนส2.โซนวีไอพี เฮิร์บ เมดีซีน เมืองสมุนไพรและประชารัฐ 3.โซนอาหารเสริมและเครื่องสําอาง 4.โซนวัตถุดิบและสมุนไพร 5.โซนอาหารและเครื่องดื่มจากสมุนไพร และ 6.โซนบรรจุภัณฑ์และเทคโนโลยี นอกจากนี้ในงานยังมีการจัดกิจกรรรมการสัมมนาและฝึกอบรมให้คําปรึกษาทางด้านธุรกิจสมุนไพร การจับคู่ทางธุรกิจและเชิญบริษัทต่างชาติชั้นนําเยี่ยมชมบูธและการแสดงสินค้าในงานนี้ด้วย เพื่อเป็นแหล่งใหม่ในการเลือกผลิตภัณฑ์สมุนไพรที่มีคุณภาพของประเทศให้กับนักท่องเที่ยวทั้งในและต่างประเทศ
สําหรับหน่วยงานที่เข้ามาดําเนินงาน ทั้งหมด 9 หน่วยงาน ได้แก่ กระทรวงเกษตรและสหกรณ์ กระทรวงอุตสาหกรรม กระทรวงวิทยาศาสตร์ กระทรวงศึกษาธิการ กระทรวงพาณิชย์ และหน่วยงานที่เกี่ยวข้องอื่นๆ ซึ่งปัจจุบันมี 4 จังหวัดที่เป็นต้นแบบผลิตสมุนไพรครบวงจร ได้แก่ ภาคเหนือ จังหวัดเชียงราย ภาคตะวันออกเฉียงเหนือ จังหวัดสกลนคร ภาคตะวันออก จังหวัดปราจีนบุรี และภาคใต้ จังหวัดสุราษฎร์ธานี นอกจากนี้กําลังขยายเพิ่มขึ้นอีก 9 จังหวัด ตั้งเป้า 5 ปีข้างหน้า ให้ประเทศไทยเป็นประเทศที่ส่งออกวัตถุดิบสมุนไพรคุณภาพชั้นนําของภูมิภาคอาเซียน มูลค่าของวัตถุดิบสมุนไพรและผลิตภัณฑ์สมุนไพรภายในประเทศเพิ่มขึ้นอย่างน้อย 1 เท่าตัวภายในปี 2564 จากเดิม 1.8 แสนล้านเพิ่มขึ้นเป็น 3.6 แสนล้าน
************************** 15 ธันวาคม 2560
รัฐบาลไทย-ข่าวทำเนียบรัฐบาล-พล.อ.ประวิตร  เร่งขับเคลื่อน 5G ช่วยยกระดับเศรษฐกิจฐานราก สู่ระดับชาติและคุณภาพชีวิต  มุ่งลดความเหลื่อมล้ำ  เป็นรูปธรรม  รวดเร็ว  ทั่วถึง
วันพุธที่ 5 กุมภาพันธ์ 2563
พล.อ.ประวิตร  เร่งขับเคลื่อน 5G ช่วยยกระดับเศรษฐกิจฐานราก สู่ระดับชาติและคุณภาพชีวิต  มุ่งลดความเหลื่อมล้ํา  เป็นรูปธรรม  รวดเร็ว  ทั่วถึง
พล.อ.ประวิตร  เร่งขับเคลื่อน 5G ช่วยยกระดับเศรษฐกิจฐานราก สู่ระดับชาติและคุณภาพชีวิต  มุ่งลดความเหลื่อมล้ํา  เป็นรูปธรรม  รวดเร็ว  ทั่วถึง
เมื่อ 5 ก.พ.63 พล.ต.พัชร์ชศักดิ์ ปฏิรูปานนท์ ผช.โฆษกประจํารอง นรม. เปิดเผยว่าวันนี้เวลา1000น. พล.อ.ประวิตร วงษ์สุวรรณ รอง นรม. ได้เป็นประธานการประชุม มอบนโยบายขับเคลื่อนเศรษฐกิจของประเทศด้วยเทคโนโลยี 5G เพื่อให้ลงสู่ทุกภาคส่วนของสังคม อย่างเป็นรูปธรรมรวดเร็ว ณ ห้องประชุม อาคารอํานวยการ สํานักงาน กสทช.
พล.อ.ประวิตร ได้ติดตาม ขับเคลื่อนการปฏิบัติงานของ กสทช.เกี่ยวกับการดําเนินโครงการจัดสรร คลื่นความถี่ 5G โดยคํานึงถึงประโยชน์สูงสุดที่รัฐ และประชาชนที่จะได้รับ จากการปรับเปลี่ยนโครงสร้างของประเทศ ทั้งด้านการผลิต ด้านการเงิน ด้านการเมือง ด้านการสาธารณสุข และด้านการเกษตร เป็นต้น ทั้งนี้รัฐบาลมีนโยบายที่จะนําเทคโนโลยี 5G ไปใช้ต่อยอดให้เกิดประโยชน์แก่พี่น้องประชาชนโดยเร็วที่สุด เพื่อลดความเหลื่อมล้ําในสังคมไทย และรองรับการเข้าสู่สังคมผู้สูงอายุ ด้วยการเข้าถึงบริการสาธารณสุข เกษตรอัจฉริยะ การยกระดับการศึกษา ,คุณภาพชีวิต และการสร้างงาน สร้างรายได้ รวมถึงการขับเคลื่อนเศรษฐกิจชุมชนโดยให้ประชาชนสามารถเข้าถึงเทคโนโลยี 5G ได้ด้วยตนเองซึ่งจะนําไปสู่การพัฒนาที่ยั่งยืนจาก ระดับท้องถิ่น สู่ระดับชาติ ได้ต่อไป
พล.อ.ประวิตร กล่าวย้ําว่า รัฐบาลโดย พล.อ.ประยุทธ์ จันทร์โอชา นรม.ได้ให้ความสําคัญต่อการพัฒนาประเทศอย่างยิ่งยวด โดยเฉพาะด้านเศรษฐกิจ ที่มีความเชื่อมโยงกับการพัฒนา และการยกระดับด้านต่างๆดังกล่าว โดยมีความพยายามที่จะผลักดันให้เทคโนโลยี 5G เกิดขึ้นให้ได้ อย่างเป็นรูปธรรม รวดเร็ว เพื่อรองรับการเปลี่ยนแปลง และเป็นฐานรากที่มั่นคงของเศรษฐกิจไทยในอนาคต พล.อ.ประวิตร ได้กําชับขอให้ กสทช. ดําเนินการจัดสรรคลื่นความถี่ 5G ผ่านการประมูล ให้ถูกต้องตามกฎหมาย ที่กําหนดด้วยความโปร่งใส เป็นธรรม และเร่งรัดขยายการบริการเพื่อให้เกิดประโยชน์แก่พี่น้องประชาชน และทุกภาคส่วน อย่างทั่วถึง และรวดเร็ว ต่อไป
รัฐบาลไทย-ข่าวทำเนียบรัฐบาล-ไทยและรัสเซียยินดีผลักดันการจัดทำความตกลงการค้าเสรี(FTA)ไทยกับสหภาพเศรษฐกิจยูเรเซีย
วันอังคารที่ 20 สิงหาคม 2562
ไทยและรัสเซียยินดีผลักดันการจัดทําความตกลงการค้าเสรี(FTA)ไทยกับสหภาพเศรษฐกิจยูเรเซีย
ไทยและรัสเซียยินดีผลักดันการจัดทําความตกลงการค้าเสรี(FTA)ไทยกับสหภาพเศรษฐกิจยูเรเซีย
วันนี้ (วันอังคารที่ 20 สิงหาคม 2562) เวลา 15.00 น. ณ ห้องรับรองรองนายกรัฐมนตรี (นายสมคิด จาตุศรีพิทักษ์) ชั้น 1 ตึกบัญชาการ 1 ทําเนียบรัฐบาล นายเยฟเกนี โตมีฮิน เอกอัครราชทูตสหพันธรัฐรัสเซียประจําประเทศไทย เข้าเยี่ยมคารวะ นายสมคิด จาตุศรีพิทักษ์ รองนายกรัฐมนตรี ในโอกาสเข้ารับหน้าที่ สรุปสาระสําคัญการหารือ ดังนี้
รองนายกรัฐมนตรียินดีที่ได้พบเอกอัครราชทูตฯ ชื่นชมบทบาทของเอกอัครราชทูตฯ ตั้งแต่เข้ารับหน้าที่ ซึ่งได้กระชับความสัมพันธ์และความร่วมมือระหว่างไทยกับรัสเซียเป็นอย่างดี มีการเยือนระดับสูงอย่างต่อเนื่อง โดยหวังว่าไทยจะได้มีโอกาสต้อนรับผู้แทนระดับสูงของรัสเซียในปีนี้
เอกอัครราชทูตฯ ชื่นชมรองนายกรัฐมนตรีที่เป็นบุคคลสําคัญในรัฐบาล รับผิดชอบต่อนโยบายของไทยในหลายด้าน และยินดีเป็นอย่างยิ่งที่ความสัมพันธ์ไทย-รัสเซียมีพลวัตอย่างต่อเนื่อง ทั้งนี้ รัสเซียในฐานะที่มีความก้าวหน้าด้านเทคโนโลยี และมีทรัพยากรด้านพลังงาน เชื่อว่ายังมีช่องทางที่เป็นโอกาสอีกหลากหลายในการส่งเสริมความสัมพันธ์ระหว่างสองประเทศ โดยพร้อมส่งเสริมกลไกที่ให้ผลลัพธ์อย่างเป็นรูปธรรมต่อไป
ทั้งสองฝ่ายยินดีที่มีมูลค่าการค้าระหว่างกันเพิ่มมากขึ้น โดยทั้งสองฝ่ายมุ่งหวังว่าจะร่วมมือผลักดันให้การค้าขยายตัวเพิ่มมากขึ้นตามเป้าหมายที่ได้กําหนดไว้ต่อไป ฝ่ายรัสเซียยืนยันว่าพร้อมผลักดันการจัดทําความตกลงการค้าเสรี(FTA)ไทยกับสหภาพเศรษฐกิจยูเรเซีย โดยฝ่ายไทยขอบคุณที่รัสเซียนําเข้าสินค้าจากไทยเพิ่มขึ้นอย่างต่อเนื่อง โดยเฉพาะอย่างยิ่งสินค้ากลุ่มเกษตรกรรม และขอบคุณที่รัสเซียดูแลนักลงทุนไทยเป็นอย่างดี ทั้งนี้ รองนายกรัฐมนตรีขอให้ฝ่ายรัสเซียพิจารณาเพิ่มการลงทุนในไทย โดยเฉพาะในพื้นที่ EEC และสนับสนุนความร่วมมือผ่านอุตสาหกรรมS-Curves ในสาขาต่าง ๆ ที่รัสเซียเชี่ยวชาญ ทั้งนี้ ยินดีจัดการหารือระหว่างรัสเซียและฝ่ายไทยที่เกี่ยวข้องเพื่อหาช่องทาง ลดข้อจํากัด เพื่อเพิ่มการลงทุนระหว่างกัน
ในโอกาสนี้ ฝ่ายรัสเซียได้ชื่นชมไทยด้านการจัดการท่องเที่ยวโดยมีชาวรัสเซียที่เดินทางมาเที่ยวไทยจํานวนมาก จึงขอให้ไทยพิจารณาสนับสนุนการเงินสกุลท้องถิ่นเพื่อเป็นส่วนในการส่งเสริมการท่องเที่ยว และขอให้ไทยพิจารณาความร่วมมือระหว่างระดับจังหวัดของไทยกับภูมิภาคของรัสเซียเป็นอีกช่องทางความร่วมมือด้วย
รัฐบาลไทย-ข่าวทำเนียบรัฐบาล-รมช.มท.เข้าร่วมประชุมระดับรัฐมนตรีอาเซียนด้านการพัฒนาชนบทและขจัดความยากจน ครั้งที่ 10
วันศุกร์ที่ 6 ตุลาคม 2560
รมช.มท.เข้าร่วมประชุมระดับรัฐมนตรีอาเซียนด้านการพัฒนาชนบทและขจัดความยากจน ครั้งที่ 10
รมช.มท.เข้าร่วมประชุมระดับรัฐมนตรีอาเซียนด้านการพัฒนาชนบทและขจัดความยากจน ครั้งที่ 10
วันนี้ (6 ตุลาคม 2560)นายสุธี มากบุญ รัฐมนตรีช่วยว่าการกระทรวงมหาดไทยเข้าร่วมการประชุมระดับรัฐมนตรีอาเซียนด้านการพัฒนาชนบทและขจัดความยากจน ครั้งที่ 10 (10th ASEAN Ministers Meeting on Rural Development and Poverty Eradication) ณ กรุงกัวลาลัมเปอร์ ประเทศมาเลเซีย ซึ่งเป็นการประชุมเพื่อติดตามความก้าวหน้าในการดําเนินการตามกรอบแผนงานความร่วมมือของอาเซียนด้านการพัฒนาชนบทและขจัดความยากจน
ในการนี้ รัฐมนตรีช่วยว่าการกระทรวงมหาดไทย ได้กล่าวถ้อยแถลงในประเด็น "การเปลี่ยนผ่านของชนบท: การยกระดับทุนมนุษย์เพื่อมุ่งไปสู่ชุมชนชนบทที่มีความยืดหยุ่น ปรับตัวได้ (Rural Transformation: Enhancing Human Capital Towards a Resilient Rural Communities)" โดยให้คํามั่นต่อที่ประชุมว่า รัฐบาลไทยมีความมุ่งมั่นในการเชื่อมโยงบทบาทของประเทศไทยเพื่อตอบโจทย์การพัฒนาที่ยั่งยืนของสหประชาชาติ และส่งเสริมการดําเนินงานในกรอบอาเซียนด้านการพัฒนาชนบทและขจัดความยากจนเพื่อช่วยลดช่องว่างการพัฒนา ดังจะเห็นได้จากการที่รัฐบาลไทยได้ให้ความสําคัญกับการยึดโยงเป้าหมายการพัฒนาที่ยั่งยืนเข้ากับยุทธศาสตร์ชาติระยะ 20 ปี และแผนพัฒนาเศรษฐกิจและสังคมแห่งชาติ ฉบับที่ 12 ด้วยการน้อมนําหลักปรัชญาของเศรษฐกิจพอเพียงเป็นแนวทางสู่การพัฒนาประเทศเพื่อสร้างภูมิคุ้มกันและช่วยให้สังคมไทยสามารถยืนหยัดได้อย่างมั่นคง ตลอดจนมีนโยบายและมาตรการทั้งในระยะสั้นและระยะยาวที่มุ่งเน้นการลดความเหลื่อมล้ําในสังคม โดยตอบสนองเป้าหมายในการแก้ไขปัญหาความยากจนให้ตรงจุดมากยิ่งขึ้น ดังที่รัฐบาลได้ดําเนินโครงการลงทะเบียนเพื่อสวัสดิการแห่งรัฐอยู่ในขณะนี้
นอกจากนี้ รัฐมนตรีช่วยว่าการกระทรวงมหาดไทยยังได้เข้าร่วมเป็นเกียรติในพิธีมอบรางวัลผู้นําอาเซียนด้านการพัฒนาชนบทและขจัดความยากจน ซึ่งเป็นรางวัลที่มอบให้แก่องค์กรภาคประชาสังคมและภาคเอกชนที่มีบทบาทแข็งขันในการพัฒนาในมิติดังกล่าว โดยมีองค์กรจากประเทศไทยเข้ารับรางวัล ได้แก่ บริษัทประชารัฐรักสามัคคีภูเก็ต (วิสาหกิจเพื่อสังคม) จํากัด รับรางวัลองค์กรภาคประชาสังคม และบริษัทไทยเบฟเวอเรจ จํากัด (มหาชน) รับรางวัลองค์กรภาคเอกชน
สําหรับกรอบความร่วมมืออาเซียนด้านการพัฒนาชนบทและขจัดความยากจน ถือกําเนิดขึ้นจากวิกฤตเศรษฐกิจเมื่อปี 2560 ที่ส่งผลกระทบต่อประชากรในภูมิภาคอาเซียน ประเทศสมาชิกจึงเห็นพ้องให้จัดตั้งกลไกการดําเนินงานเพื่อร่วมกันแก้ไขและบรรเทาผลกระทบที่เกิดขึ้น โดยมีกระทรวงมหาดไทยปฏิบัติหน้าที่เป็นหน่วยงานประสานงานหลักของประเทศไทย.
ครั้งที่ 145/2560
รัฐบาลไทย-ข่าวทำเนียบรัฐบาล-รมว.ยธ. บรรยายพิเศษเรื่องความร่วมมือการดำเนินงานด้านยาเสพติด ระหว่าง “สาธารณสุข” และ “ยุติธรรม”
วันอังคารที่ 6 ธันวาคม 2559
รมว.ยธ. บรรยายพิเศษเรื่องความร่วมมือการดําเนินงานด้านยาเสพติด ระหว่าง “สาธารณสุข” และ “ยุติธรรม”
ความร่วมมือระหว่างกระทรวงสาธารณสุขกับกระทรวงยุติธรรมเรื่องการดําเนินงานยาเสพติด
พลเอก ไพบูลย์ คุ้มฉายา รัฐมนตรีว่าการกระทรวงยุติธรรม
บรรยายพิเศษเรื่อง “ความร่วมมือระหว่างกระทรวงสาธารณสุข
กับกระทรวงยุติธรรมเรื่องการดําเนินงานยาเสพติด”
ในการประชุมผู้บริหารระดับสูงกระทรวงสาธารณสุข วาระพิเศษ
ซึ่งรัฐมนตรีว่าการกระทรวงยุติธรรมได้เน้นย้ําถึงแนวทางการดําเนินงานด้านยาเสพติดว่า
“ยาเสพติดก็คือยาเสพติด เป็นสิ่งที่ผิดกฎหมาย ผู้ผลิตและผู้ค้าต้องได้รับการลงโทษ
และให้โอกาสผู้หลงผิดที่เคยติดยาเสพติดผ่านกระบวนการบําบัดและฟื้นฟู
ซึ่งต่อไปก็จะเป็นหน้าที่ของกระทรวงสาธารณสุขที่จะรักษาผู้ป่วยเหล่านี้
ให้สามารถกลับมาใช้ชีวิตในสังคมได้อย่างปกติสุข”
โดยมี ศ.คลินิก เกียรติคุณ นายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุข
เป็นประธานการประชุมฯ
และมีนายโสภณ เมฆธน ปลัดกระทรวงสาธารณสุข
พร้อมผู้บริหารระดับสูงของหน่วยงานในสังกัดกระทรวงสาธารณสุข เข้าร่วมประชุมฯ
ณ ห้องประชุมชัยนาทนเรนทร ชั้น ๒ อาคาร ๑ อาคารสํานักงานปลัดกระทรวงสาธารณสุข จังหวัดนนทบุรี
ในการนี้ พลเอก นิวัตร มีนะโยธิน ผู้ช่วยรัฐมนตรีประจํากระทรวงยุติธรรม
และนายชาญเชวน์ ไชยานุกิจ ปลัดกระทรวงยุติธรรม
ได้เข้าร่วมรับฟังการบรรยายดังกล่าวด้วย
รัฐบาลไทย-ข่าวทำเนียบรัฐบาล-วราวุธ! เยี่ยมชมการฉีดพ่นน้ำยาฆ่าเชื้อไวรัสโควิด-19 ด้วยรถ HORUS Airbrush CAR สนามบินเชียงใหม่
วันศุกร์ที่ 27 มีนาคม 2563
วราวุธ! เยี่ยมชมการฉีดพ่นน้ํายาฆ่าเชื้อไวรัสโควิด-19 ด้วยรถ HORUS Airbrush CAR สนามบินเชียงใหม่
วราวุธ! เยี่ยมชมการฉีดพ่นน้ํายาฆ่าเชื้อไวรัสโควิด-19 ด้วยรถ HORUS Airbrush CAR สนามบินเชียงใหม่
วราวุธ! เยี่ยมชมการฉีดพ่นน้ํายาฆ่าเชื้อไวรัสโควิด-19 ด้วยรถ HORUS Airbrush CAR สนามบินเชียงใหม่
เช้าวันนี้ (27 มีนาคม 63) นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม​ เดินทางไปยังจังหวัดเชียงใหม่ เยี่ยมชมการฉีดพ่นน้ํายาฆ่าเชื้อไวรัสโควิด-19 ด้วยรถ HORUS Airbrush Car ณ บริเวณถนนหน้าอาคารผู้โดยสารท่าอากาศยานเชียงใหม่​ เพื่อชําระล้างและป้องกันการระบาดของเชื้อไวรัสโควิด-19 ตามมาตรการของรัฐบาล ที่ประกาศให้แต่ละจังหวัดคุมเข้มและป้องกันการแพร่ระบาดของเชื้อไวรัส และเพื่อสร้างความมั่นใจให้กับประชาชน โดยจังหวัดเชียงใหม่จะดําเนินการทําความสะอาดและฉีดพ่นน้ําฆ่าเชื้อตามพื้นที่สาธารณะต่างๆ ของจังหวัดเชียงใหม่อย่างต่อเนื่อง
ภาพ: ประชาสัมพันธ์จังหวัดเชียงใหม่
รัฐบาลไทย-ข่าวทำเนียบรัฐบาล-“ยุติธรรม” พัฒนาศักยภาพนักกฎหมายด้านการยกร่างกฎหมายของกระทรวงยุติธรรม
วันพุธที่ 21 พฤศจิกายน 2561
“ยุติธรรม” พัฒนาศักยภาพนักกฎหมายด้านการยกร่างกฎหมายของกระทรวงยุติธรรม
กระทรวงยุติธรรม พัฒนาศักยภาพนักกฎหมายด้านการยกร่างกฎหมายของกระทรวงยุติธรรม
ในวันพุธที่ ๒๑ พฤศจิกายน ๒๕๖๑ เวลา ๐๙.๐๐ น.
พันตํารวจโท พงษ์ธร ธัญญสิริ รองปลัดกระทรวงยุติธรรม
เป็นประธานเปิดโครงการสัมมนา “การพัฒนาศักษาภาพนักกฎหมายด้านการยกร่างกฎหมาย
ของกระทรวงยุติธรรม ให้สอดคล้องกับบทบัญญัติมาตรา ๗๗ ของรัฐธรรมนูญแห่งราชอาณาจักรไทย
พุทธศักราช ๒๕๖๐” เพื่อเสริมสร้างความรู้ความเข้าใจในขั้นตอนและกระบวนการดําเนินงาน
ตลอดจนวิธีการค้นคว้าข้อมูลทางกฎหมาย เพื่อนํามาประกอบการพิจารณายกร่างกฎหมาย
รวมทั้งสร้างเครือข่ายและเสริมสร้างความสัมพันธ์ในการประสานงานระหว่างหน่วยงาน
ภายในกระทรวงยุติธรรม และพัฒนาศักยภาพนักกฎหมายกระทรวงยุติธรรมให้มีความรู้ความสามารถ
ในการปฏิบัติหน้าที่อย่างมีประสิทธิภาพ และเกิดประโยชน์สูงสุดแก่ประเทศชาติต่อไป
โดยมีบุคลากรผู้ปฏิบัติงานด้านกฎหมายจากหน่วยงานในสังกัดกระทรวงยุติธรรม จํานวน ๕๐ คน เข้าร่วมฯ
ซึ่งจัดขึ้นระหว่างวันที่ ๒๑-๒๓ พฤศจิกายน ๒๕๖๑
ณ โรงแรมทีเค พาเลซ แจ้งวัฒนะ กรุงเทพฯ และ โรงแรมเดอะ ไซมีส พัทยา จังหวัดชลบุรี
ในโอกาสนี้ รองปลัดกระทรวงยุติธรรม กล่าวว่า บทบาทและหน้าที่ของกระทรวงยุติธรรม
นับเป็นงานอํานวยความยุติธรรมให้แก่ประชาชนในขอบข่ายของงานที่กว้างขวาง
ซึ่งจะต้องมีการบูรณาการความร่วมมือกับหน่วยงานที่เกี่ยวข้อง ทั้งหน่วยงานภายในกระทรวงยุติธรรม
และหน่วยงานอื่นๆ ด้วย อย่างไรก็ตามภารกิจดังกล่าวจะต้องได้รับความมุ่งมั่นทุ่มเทของผู้บริหารระดับสูง
และเจ้าหน้าที่ผู้ปฏิบัติงาน เพื่อให้การทํางานเป็นไปอย่างมีประสิทธิภาพ และตอบสนองความต้องการ
ของประชาชนได้อย่างแท้จริง ดังนั้น เจ้าหน้าที่ผู้ปฏิบัติงานด้านกฎหมายของกระทรวงยุติธรรม
จึงจําเป็นต้องมีการพัฒนาศักยภาพของตนอย่างสม่ําเสมอ เพื่อให้เป็นผู้มีความรู้ความเข้าใจ
เกี่ยวกับการพัฒนากฎหมายของประเทศรู้เท่าทันกับสภาวการณ์ที่เปลี่ยนแปลงไป
หรือบริบทของสังคมในปัจจุบัน เพื่อให้สามารถปฏิบัติงานได้อย่างมีประสิทธิภาพต่อไป
รัฐบาลไทย-ข่าวทำเนียบรัฐบาล-ดร.ปิยนุช วุฒิสอน ผู้ตรวจราชการกระทรวงดิจิทัลฯ ร่วมเสวนาในงานสมัชชาสุขภาพแห่งชาติ ครั้งที่ 12
วันศุกร์ที่ 20 ธันวาคม 2562
ดร.ปิยนุช วุฒิสอน ผู้ตรวจราชการกระทรวงดิจิทัลฯ ร่วมเสวนาในงานสมัชชาสุขภาพแห่งชาติ ครั้งที่ 12
ดร.ปิยนุช วุฒิสอน ผู้ตรวจราชการกระทรวงดิจิทัลฯ ร่วมเสวนาในงานสมัชชาสุขภาพแห่งชาติ ครั้งที่ 12
วันนี้ (วันที่ 20 ธันวาคม 2562) ดร.ปิยนุช วุฒิสอน ผู้ตรวจราชการกระทรวงดิจิทัลเพื่อเศรษฐกิจและสังคม ได้ให้เกียรติเป็นวิทยากรร่วมงานสมัชชาสุขภาพแห่งชาติ ครั้งที่ 12 ในเวทีเสวนาเรื่อง “ก้าวทันการเปลี่ยนแปลง... สู่การพัฒนาสังคมสุขภาวะ” ที่สอดคล้องกับสถานการณ์ของการเปลี่ยนแปลง ที่เรียกว่า Disruption โดยสังคมจะต้องเตรียมความพร้อมต่อการเปลี่ยนแปลงและผลกระทบที่เกิดขึ้น ซึ่งจัดโดยสํานักงานคณะกรรมการสุขภาพแห่งชาติ (สช.) และสมัชชาสุขภาพแห่งชาติ โดยการจัดงานนี้ต้องการให้ผู้แทนกลุ่มเครือข่ายด้านสุขภาพสามารถเข้าร่วมกระบวนการสัมชชาสุขภาพแห่งชาติและร่วมแลกเปลี่ยนเรียนรู้ในเรื่องสุขภาพ รวมถึงเป็นเวทีการประชุมของสมาชิกสัมชชา สุขภาพแห่งชาติ ครั้งที่ 12 ณ ศูนยประชุมวายุภักษ์ โรงแรมเซ็นทรา บายเซ็นทารา ศูนย์ราชการและคอนเวนชั่นเซ็นเตอร์ แจ้งวัฒนะ กรุงเทพฯ
*******************
รัฐบาลไทย-ข่าวทำเนียบรัฐบาล-ธนาคารโลกชื่นชมการทำงานของรัฐบาลในการอำนวยความสะดวกในการประกอบธุรกิจ
วันพุธที่ 16 พฤษภาคม 2561
ธนาคารโลกชื่นชมการทํางานของรัฐบาลในการอํานวยความสะดวกในการประกอบธุรกิจ
ธนาคารโลกชื่นชมการทํางานของรัฐบาลในการอํานวยความสะดวกในการประกอบธุรกิจ
วันนี้(16 พฤษภาคม 2561) เวลา 9.30 น. นายอูลริค ซาเกา (Ulrich Zachau) ผู้อํานวยการธนาคารโลกประจําประเทศไทย มาเลเซีย และความร่วมมือในภูมิภาคเอเชียตะวันออกและแปซิฟิก และคณะวิจัยการจัดอันดับความยาก – ง่าย ในการประกอบธุรกิจของธนาคารโลก เข้าเยี่ยมคารวะ พลเอก ประยุทธ์ จันทร์โอชา นายกรัฐมนตรี ณ ห้องสีม่วง ตึกไทยคู่ฟ้า ทําเนียบรัฐบาล ภายหลังการหารือ พลโท วีรชน สุคนธปฏิภาค รองโฆษกประจําสํานักนายกรัฐมนตรี กล่าวสรุปสาระสําคัญการหารือดังนี้
นายกรัฐมนตรีกล่าวแสดงความรู้สึกยินดีที่ได้พบปะกับผู้อํานวยการธนาคารโลกประจําประเทศไทย มาเลเซีย และความร่วมมือในภูมิภาคเอเชียตะวันออกและแปซิฟิก และคณะวิจัยการจัดอันดับความยาก – ง่ายในการประกอบธุรกิจของธนาคารโลกอีกครั้ง ซึ่งไทยกับธนาคารโลกมีความร่วมมืออย่างใกล้ชิดมากว่า 70 ปี ครอบคลุมความร่วมมือในหลายด้าน อาทิ การลงทุน การศึกษา การพัฒนาระบบราชการ แรงงาน และการปฏิรูปเศรษฐกิจ การหารือเมื่อปีที่แล้ว ธนาคารโลกยังได้ให้ข้อแนะนําที่เป็นประโยชน์ในการแก้ไขปัญหาและอุปสรรคของการดําเนินธุรกิจในไทย แม้ปัจจุบันไทยมีนโยบายประเทศไทย 4.0 เพื่อเปลี่ยนแปลงไปสู่ความก้าวหน้าทางเทคโนโลยีและนวัตกรรม แต่ไทยยังคงเป็นประเทศเกษตรกรรมและยังคงมีปัญหาเรื่องการกระจายรายได้ จึงหวังว่าธนาคารโลกจะเข้ามามีส่วนร่วมในการแก้ไขปัญหาดังกล่าวร่วมกันกับรัฐบาล นายกรัฐมนตรียังกล่าวต่อไปว่า แม้อันดับความยาก - ง่ายในการประกอบธุรกิจของไทยของไทยจะดีขึ้น แต่รัฐบาลมีความตั้งใจที่จะปรับปรุงสภาพแวดล้อมทางธุรกิจให้มีความสะดวก ภายใต้ความร่วมมือกับธนาคารโลกต่อไป เพื่อวางรากฐานการพัฒนาประเทศและภูมิภาคให้แข็งแกร่งอย่างยั่งยืน
โอกาสนี้ ผู้อํานวยการธนาคารโลกประจําประเทศไทย มาเลเซีย และความร่วมมือในภูมิภาคเอเชียตะวันออกและแปซิฟิก กล่าวขอบคุณรัฐบาลที่ได้ให้ธนาคารโลกเข้ามามีส่วนร่วมในการพัฒนาด้านต่าง ๆ ของไทย พร้อมชื่นชมการทํางานของรัฐบาลในการอํานวยความสะดวกในการประกอบธุรกิจ โดยตลอดระยะเวลาที่ผ่านมาได้เห็นถึงการปรับปรุงและเปลี่ยนแปลงระบบและปฏิรูปงานบริการของภาครัฐให้เอื้อต่อการลงทุนและการดําเนินธุรกิจในไทยอย่างชัดเจน เป็นผลให้อันดับความยาก - ง่ายในการประกอบธุรกิจของไทยประจําปี 2561 อยู่อันดับที่ 26 ดีขึ้น 20 อันดับ จากเดิมอันดับ 46 เมื่อปี 2560 นอกจากนี้ ผู้อํานวยการธนาคารโลกประจําประเทศไทย มาเลเซีย และความร่วมมือในภูมิภาคเอเชียตะวันออกและแปซิฟิกไทย ยังชื่นชมการดําเนินการของนายกรัฐมนตรีและความมุ่งมั่นของรัฐบาล ในการปรับปรุงการดําเนินงานอย่างต่อเนื่องเพื่ออํานวยความสะดวกในการประกอบธุรกิจ และการดําเนินนโยบายที่จะช่วยให้เกิดการพัฒนาทางเศรษฐกิจของไทย อาทิ การปรับปรุงกฎหมายให้เอื้อต่อการต่อการประกอบธุรกิจ การวางระบบโครงสร้างพื้นฐาน การดําเนินนโยบายประเทศไทย 4.0 โครงการระเบียงเศรษฐกิจพิเศษภาคตะวันออก (EEC) และโดยเฉพาะอย่างยิ่งการปฏิรูปการศึกษา ซึ่งเชื่อว่า จะทําให้ไทยเกิดการพัฒนาอย่างก้าวหน้าต่อไปได้
รัฐบาลไทย-ข่าวทำเนียบรัฐบาล-รมต.นร. นายเทวัญฯ ลงพื้นที่ร่วมกิจกรรมโรงครัวเคลื่อนที่ "ครัววัดระฆังปันสุข" แจกอาหารผู้ได้รับผลกระทบโควิด-19 และผู้ป่วยติดเตียงชุมชนวัดโพธิ์เรียง
วันพฤหัสบดีที่ 14 พฤษภาคม 2563
รมต.นร. นายเทวัญฯ ลงพื้นที่ร่วมกิจกรรมโรงครัวเคลื่อนที่ "ครัววัดระฆังปันสุข" แจกอาหารผู้ได้รับผลกระทบโควิด-19 และผู้ป่วยติดเตียงชุมชนวัดโพธิ์เรียง
รมต.นร. นายเทวัญฯ ลงพื้นที่ร่วมกิจกรรมโรงครัวเคลื่อนที่ "ครัววัดระฆังปันสุข" แจกอาหารผู้ได้รับผลกระทบโควิด-19 และผู้ป่วยติดเตียงชุมชนวัดโพธิ์เรียง
วันนี้ (14 พฤษภาคม 2563) เวลา 17.30 น. นายเทวัญ ลิปตพัลลภ รัฐมนตรีประจําสํานักนายกรัฐมนตรี พร้อมด้วย นายณัฏฐชัย ศรีรุ่งสุขพินิจ ที่ปรึกษารัฐมนตรีประจําสํานักนายกรัฐมนตรี ร่วมคณะพระบวรรังษี และพระครูสมุห์วัชระ ภทฺทธมฺโม ผู้ช่วยเจ้าอาวาสวัดระฆังโฆสิตาราม ในกิจกรรม "ครัววัดระฆังปันสุข" จัดโดยวัดระฆังโฆสิตาราม ร่วมกับสํานักงานเขตบางกอกน้อย และสถานีตํารวจนครบาลบางกอกน้อย ซึ่งเป็นการจัดโรงครัวเคลื่อนที่ ช่วยเหลือผู้ได้รับผลกระทบจากสถานการณ์แพร่ระบาดของเชื้อไวรัสโควิด-19 โดยเฉพาะผู้ป่วยติดเตียง และผู้สูงอายุที่ไม่สามารถเดินทางไปรับอาหารหรือเครื่องอุปโภคบริโภคที่โรงทานของวัดระฆังโฆสิตารามได้
รัฐมนตรีประจําสํานักนายกรัฐมนตรีได้พบปะประชาชนในชุมชนที่มารอรับอาหาร โดยได้กล่าวให้กําลังใจ และขอให้ประชาชนให้ความร่วมมือในการปฏิบัติตามมาตรการป้องกันการแพร่ระบาดของเชื้อไวรัสโควิด-19 จากนั้น รัฐมนตรีประจําสํานักนายกรัฐมนตรีได้ร่วมแจกอาหารและผลไม้แก่ประชาชนในชุมชน จํานวนกว่า 300 ครัวเรือน และได้เดินทางไปเยี่ยมบ้านผู้ป่วยติดเตียง 4 ราย เพื่อนําปิ่นโตอาหารไปมอบและให้กําลังใจ
รัฐมนตรีประจําสํานักนายกรัฐมนตรี กล่าวว่า วัดซึ่งเป็นศูนย์รวมจิตใจของประชาชน ในสถานการณ์ทุกข์ยาก วัดยังเป็นที่พึ่งให้ประชาชน และตามพระดําริของสมเด็จพระอริยวงศาคตญาณ สมเด็จพระสังฆราช สกลมหาสังฆปริณายก ให้วัดที่มีศักยภาพจัดตั้งโรงทานช่วยเหลือประชาชน ซึ่งทางวัดระฆังโฆสิตารามนับเป็นโรงทานต้นแบบที่มีการบริหารจัดการที่ดี และยังได้เล็งเห็นประชาชนที่ประสบปัญหา ไม่สามารถออกมารับอาหารหรือสิ่งของเองได้ ประกอบกับการร่วมรณรงค์ให้ลดใช้พลาสติก โดยให้ประชาชนนําปิ่นโตหรือภาชนะมารับอาหารกลับบ้านเอง จึงตั้งเป็นโครงการ "ครัววัดระฆังปันสุข" นําอาหารแจกจ่ายให้ประชาชนถึงที่วันนี้เป็นครั้งแรก โดยได้รับความร่วมมือจากหน่วยงานที่เกี่ยวข้อง บริหารจัดการรับอาหารตามมาตรการของกระทรวงสาธารณสุข มีจุดตรวจคัดกรอง บริการแอลกอฮอร์ล้างมือ และจัดที่นั่งรอรับอาหารแบบเว้นระยะห่าง รวมถึงให้ประชาชนนําภาชนะตนเองมาใส่อาหารกลับบ้าน
นอกจากนี้ รัฐมนตรีประจําสํานักนายกรัฐมนตรียังมีแนวคิดที่จะให้วัดเป็นศูนย์กลางช่วยเหลือผู้ให้บริการรถยนต์โดยสาร (Taxi) ที่ได้รับผลกระทบจากการแพร่ระบาดของเชื้อไวรัสโควิด-19 ในลักษณะ Drive through ซึ่งยังต้องมีการศึกษาความเหมาะสมด้านพื้นที่และการให้บริการ รวมถึงความปลอดภัยในการป้องกันเชื้อไวรัสโควิด-19 อีกด้วย
.................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กระทรวงยุติธรรม โดยกรมบังคับคดีจัดโครงการไกล่เกลี่ยข้อพิพาทชั้นบังคับคดีในพื้นที่ภาคตะวันออกเฉียงเหนือ ครั้งที่ ๒
วันจันทร์ที่ 13 สิงหาคม 2561
กระทรวงยุติธรรม โดยกรมบังคับคดีจัดโครงการไกล่เกลี่ยข้อพิพาทชั้นบังคับคดีในพื้นที่ภาคตะวันออกเฉียงเหนือ ครั้งที่ ๒
กรมบังคับคดีจัดโครงการไกล่เกลี่ยข้อพิพาทชั้นบังคับคดีในพื้นที่ภาคตะวันออกเฉียงเหนือ ครั้งที่ ๒
​เมื่อวันเสาร์ที่ ๑๑ สิงหาคม ๒๕๖๑ เวลา ๐๘.๓๐ น. กรมบังคับคดี จัดโครงการมหกรรมไกล่เกลี่ยข้อพิพาทชั้นบังคับคดี ร่วมกับ ธนาคารกรุงไทย จํากัด (มหาชน) กองทุนเงินให้กู้ยืมเพื่อการศึกษา (กยศ.) ธนาคารกสิกรไทย จํากัด (มหาชน) ธนาคารเกียรตินาคิน บริษัท บัตรกรุงไทย จํากัด (มหาชน) และบริษัทบริหารสินทรัพย์ กรุงเทพพาณิชย์ จํากัด (มหาชน) ณ ห้องลําปลายมาศ ๑ - ๒ ชั้น ๔ โรงแรม แคนทารี่ โคราช จังหวัดนครราชสีมา ซึ่งมีนางสาวรื่นวดี สุวรรณมงคล อธิบดีกรมบังคับคดี พร้อมด้วยนางเพ็ญรวี มาแสง ผู้อํานวยการกองฟื้นฟูกิจการของลูกหนี้ ร่วมดูแลการปฏิบัติหน้าที่ของเจ้าหน้าที่ในงานมหกรรมไกล่เกลี่ยข้อพิพาทชั้นบังคับคดี
​ มหกรรมไกล่เกลี่ยข้อพิพาทชั้นบังคับคดีในวันนี้ มีลูกหนี้เข้าร่วมการไกล่เกลี่ยข้อพิพาทจํานวน ๓๙๙ เรื่อง ทุนทรัพย์ ๑๗๙,๕๘๑,๕๓๘.๙๒ บาท ไกล่เกลี่ยสําเร็จ ๓๙๙ เรื่อง ทุนทรัพย์ ๑๗๙,๕๘๑,๕๓๘.๙๒ บาท ความสําเร็จของการไกล่เกลี่ยคิดเป็นร้อยละ ๑๐๐ ของเรื่องที่เข้าสู่การไกล่เกลี่ย การจัดไกล่เกลี่ยข้อพิพาทชั้นบังคับคดีเป็นการเพิ่มโอกาสให้เจ้าหนี้และลูกหนี้ได้เจรจากัน ตลอดจนให้คําปรึกษาในการแก้ไขปัญหาหนี้สิน ลดการถูกบังคับคดี สามารถดําเนินชีวิตได้อย่างเป็นสุข
รัฐบาลไทย-ข่าวทำเนียบรัฐบาล-รมว.ดิจิทัลฯ เยี่ยมชม Huawei Mobile Thailand Congress 2018 : ROADS to a Better Future
วันจันทร์ที่ 2 เมษายน 2561
รมว.ดิจิทัลฯ เยี่ยมชม Huawei Mobile Thailand Congress 2018 : ROADS to a Better Future
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) เยี่ยมชมงาน “Huawei Mobile Thailand Congress 2018: ROADS to a Better Future” โดยบริษัท หัวเว่ย เทคโนโลยี (ประเทศไทย) จํากัด ณ อาคาร G Tower ถนนพระราม 9 เขตห้วยขวาง กรุงเทพฯ เมื่อวันที่ 27 มีนาคม ที่ผ่านมา พร้อมทั้งมีการแลกเปลี่ยนความคิดเห็นเกี่ยวกับประเด็นการนําเทคโนโลยี 5G เข้ามาใช้ในประเทศไทยเพื่อเพิ่มศักยภาพในการส่งข้อมูลไปยังอุปกรณ์ต่างๆ ในเวลาเดียวกันเป็นจํานวนมาก ซึ่งเป็นการพัฒนาที่จําเป็นอย่างยิ่งสําหรับยุคแห่งอนาคตที่มีการใช้งาน IoT (Internet of Things) มากกว่าเพียงเพื่อการสื่อสารโดยมนุษย์เป็นหลักในปัจจุบัน และในอนาคตผู้ประกอบการโทรคมนาคมต้องร่วมกันพัฒนานวัตกรรมที่เทคโนโลยี 5G สามารถสนับสนุนได้ มากกว่าการทําธุรกิจเพียงเพื่อการสื่อสารหรือให้บริการอินเทอร์เน็ตเป็นหลัก สําหรับ หัวเว่ย นั้นคนไทยจะรู้จักในฐานะผู้จําหน่วยโทรศัพท์มือถือ แต่รายได้จากการขายโทรศัพท์มีเพียง 34% เท่านั้น โดยรายได้ส่วนใหญ่จะมาจากระบบเครือข่ายสื่อสารโทรคมนาคมเป็นหลัก
*************************
รัฐบาลไทย-ข่าวทำเนียบรัฐบาล-รอง.นรม. พลเอก ธนะศักด์ ปฏิมาประกร ลงพื้นเตรียมความพร้อมก่อนนายกรัฐมนตรีจะลงพื้นที่ตรวจและติดตามความคืบหน้าการก่อสร้างพระเมรุมาศและอาคารประกอบ
วันศุกร์ที่ 14 กรกฎาคม 2560
รอง.นรม. พลเอก ธนะศักด์ ปฏิมาประกร ลงพื้นเตรียมความพร้อมก่อนนายกรัฐมนตรีจะลงพื้นที่ตรวจและติดตามความคืบหน้าการก่อสร้างพระเมรุมาศและอาคารประกอบ
รอง.นรม. พลเอก ธนะศักด์ ปฏิมาประกร ลงพื้นเตรียมความพร้อมก่อนนายกรัฐมนตรีจะลงพื้นที่ตรวจและติดตามความคืบหน้าการก่อสร้างพระเมรุมาศและอาคารประกอบ
วันนี้ (13 กรกฎาคม 2560) เวลา 15.30 น. ณ บริเวณจัดสร้างพระเมรุมาศ ท้องสนามหลวง พลเอก ธนะศักด์ ปฏิมาประกร รองนายกรัฐมนตรี ประธานกรรมการฝ่ายจัดสร้างพระเมรุมาศสิ่งปลูกสร้างประกอบพระเมรุมาศ และบูรณปฏิสังขรณ์ราชรถและพระยานมาศ ในงานพิธีพระราชพิธีถวายพระเพลิงศพพระบาทสมเด็จพระปรมินทรมหาภูมิพลอดุลยเดช ลงพื้นที่ตรวจติดตามความคืบหน้าการก่อสร้างพระเมรุมาศและอาคารประกอบ เพื่อเตรียมความพร้อมก่อน พลเอก ประยุทธ์ จันทร์โอชา นายกรัฐมนตรีจะลงพื้นที่ตรวจและติดตามความคืบหน้าการก่อสร้างพระเมรุมาศและอาคารประกอบ โดยมี นายวีระ โรจน์พจนรัตน์ รัฐมนตรีว่าการกระทรวงวัฒนธรรม ผู้บริหารระดับสูงกระทรวงวัฒนธรรม พร้อมผู้ที่เกี่ยวข้องให้การต้อนรับ